Lauljatar Anne Veski tähistab täna juubelit ning naine tunnistas, et vanus tema jaoks tähtis ei ole.
"Numbreid ei ole vaja, numbrid ei ole tähtsad, tähtis on hingeseisund. Ma arvan, et kõik on sellest aru saanud, et ära vaata passi ja ela nii nagu sa ennast tunned," vahendas Veski "Vikerhommikus" räägitut Menu.
Juubelit tähistab Veski piduliku lõunasöögiga ja homme külastab lauljatari tütar lastelastega.
"Pidulikumad plaadiesitlused ja pompoossed üritused on kõik juba peetud. Täna-homme olen lihtsalt oma sõprade ja lähedastega," paljastas Veski. Ühtlasi naeris naine, et sünnipäevahommik algas juba kell seitse ning seejärel suundus ta kühvliga lund lükkama.